Marcel Adams. Marcel Adams (1920-yil 2-avgust — 2020-yil 11-avgust) — kanadalik koʻchmas mulk investori, milliarder. Ish faoliyati. Marcel Abramovich (keyinchalik Adams) 1920-yilda Ruminiyaning yahudiy oilalaridan birida tavallud topgan. Otasi koʻnchi boʻlgan. Ikkinchi jahon urushi yillarida fashistlarning mehnat lagerlarida ishlashga majbur boʻlgan (1941—1944). Avval Turkiyada, keyin esa Falastinda Isroil mustaqilligi uchun kurashgan. 1951-yilda Kanadaga koʻchib kelgan va Quebec shahridagi koʻnchilik zavodida ishlagan. 1955-yilda binolar barpo qilishni boshlagan va birinchi qurilishdayoq 70% foyda koʻrgan. Shundan keyin koʻchmas mulkka sarmoya kirita boshlagan. 1958-yilda Iberville Developments kompaniyasiga asos solgan va 1959-yilda oʻzining birinchi savdo markazini ochgan. Adams nafaqaga chiqqandan keyin, oʻgʻli Sylvan Adams kompaniyani 25 yil davomida boshqargan. Meros uning oʻgʻli Joshga oʻtgan. 2017-yil holatiga koʻra, Iberville sakkiz million kvadrat futdan iborat yuzdan ortiq mulkga egalik qiladi va boshqaradi. Shaxsiy hayoti. Marcel Adams 1953-yilda Annie Adamsga uylangan. Toʻrtta farzandi boʻlgan: Julian, Sylvan, Linda va Leora. Oʻgʻli Julian — biokimyogar. Linda — advokat, Leora esa hamshira. Annie 1997-yil noyabr oyida olamdan oʻtgan. Marcel 2020-yil 11-avgustda avgustda vafot etgan.